
Z A P I S N I K

18. (osamnaeste) sjednice Vijeća Gradske četvrti Novi Zagreb - istok,

održane u ponedjeljak, 26. rujna 2022. 


Sjednica se održava u sjedištu Gradske četvrti Novi Zagreb - istok, Zagreb, Ulica svetog Mateja 93, s početkom u 19,00  sati.

Nazočni članovi Vijeća Gradske četvrti Novi Zagreb - istok: Tonko Bogovac, Sandra Kapetanović Bitići, Branka Čižmešija, Olgica Gavrilović, Svjetlana Lugar, Denis Magličić, Davor Matković, Matej Mišić, Iskra Mandarić, Antonio Pavlečić, Vjeran Šarić, Jadranka Šlipogor, Andrej Vidatić, Tihomir Vedriš, Milan Knežević, Vanja Mojzeš, Martina Hegedušić (zamjenik člana Vijeća – umjesto Kristijana Cindrić) i Goran Šikić (zamjenik člana Vijeća – umjesto Alene Rosandić - Vujnović). 
Nenazočni članovi Vijeća Gradske četvrti Novi Zagreb - istok: 
Ružica Palijan
OSTALI NAZOČNI:
· Suzana Ječ, voditeljica PO Novi Zagreb - istok

· Matej Šipura, viši stručni suradnik 

· Petra Crnko, stručna suradnica

Sjednicu otvara Tonko Bogovac, predsjednik Vijeća Gradske četvrti Novi Zagreb - istok i pozdravlja sve nazočne.

Predsjednik konstatira da je na sjednici nazočno 16 od 19 članova Vijeća, čime su stečeni uvjeti za raspravu i pravovaljano odlučivanje. 
USVAJANJE ZAPISNIKA

Prije utvrđivanja dnevnog reda, predsjednik otvara raspravu o zapisniku s 17. sjednice Vijeća Gradske četvrti Novi Zagreb - istok. 
Budući da nema primjedbi na zapisnik sa 17. sjednice, Vijeće Gradske četvrti Novi Zagreb – istok jednoglasno (16 „za“) usvaja zapisnik sa 17. sjednice vijeća.
USVAJANJE DNEVNOG REDA
Zatim otvara raspravu o prijedlogu dopune dnevnog reda točkama:

7. Zaključak o prijedlogu strože kontrole i proširenju žutih traka na području Gradske četvrti Novi Zagreb – istok, donosi se
      8.  Zaključak o korištenju prostora mjesnih odbora Dugave i Hrelić, donosi se

Članovi Vijeća su glasovali te većinom glasova (15 „za“ i 1 „suzdržani“) prihvaćaju izmjene dnevnog reda pod ranije navedenim točkama. 

Nakon rasprave, Vijeće Gradske četvrti Novi Zagreb - istok većinom glasova (16 „za“) donosi sljedeći:
D N E V N I  R E D:

1.  Zaključak o  izboru novog predsjednika/ce Mandatnog povjerenstva, donosi se

2.  Izvješće Mandatnog povjerenstva

3.  Zaključak o prihvaćanju izvješća Mandatnog povjerenstva, donosi se

4.  Prisega

5.  Zaključak o raspuštanju radne grupe za pripremu Plana komunalnih aktivnosti, 

     donosi se

6.  Zaključak o izmjeni Plana komunalnih aktivnosti Gradske četvrti Novi Zagreb istok u   

     2022., donosi se 

7.  Zaključak o prijedlogu strože kontrole i proširenju žutih traka na području Gradske   

     četvrti Novi Zagreb – istok, donosi se

8.  Zaključak o korištenju prostora mjesnih odbora Dugave i Hrelić, donosi se

9.  Objedinjeni zaključci VMO prema gradskim uredima, donose se

10. Zaključak o davanju mišljenja na Prijedlog odluke o izmjenama i dopunama       

      Odluke o donošenju Urbanističkog plana uređenja Odra II, donosi se

11. Pitanja, prijedlozi i obavijesti
Ad 1. Zaključak o  izboru novog predsjednika/ce Mandatnog povjerenstva, donosi se
Izvjestitelj: Tonko Bogovac
Nakon rasprave, članovi Vijeća su glasovali te jednoglasno (16 „za“) donijeli
Z A K LJ U Č A K

o osnivanju i izboru članova Mandatnog povjerenstva


1. Aktivacijom mandata Alene Rosandić – Vujnović u Vijeću Mjesnog odbora Dugave, Mandatno povjerenstvo Vijeća Gradske četvrti Novi Zagreb - istok ostalo je bez predsjednice.

2. Za novog predsjednika Mandatnog povjerenstva bira se VJERAN ŠARIĆ.
Ad 2.  Izvješće Mandatnog povjerenstva
Izvjestitelj: Vjeran Šarić.

Nakon rasprave, članovi Vijeća su glasovali te jednoglasno (16 „za“) donijeli

I Z V J E Š Ć E

o mirovanju mandata člana Vijeća Gradske četvrti Novi Zagreb - istok  i početku obnašanja dužnosti zamjenika člana Vijeća

I.
A) Mandatno povjerenstvo utvrđuje da je KRISTIJAN CINDRIĆ, iz Zagreba, Vijenac Frane Gotovca 4, izabran s kandidacijske liste MOŽEMO! – POLITIČKA PLATFORMA, ZAGREB JE NAŠ, NOVA LJEVICA – NL, ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH, ZA GRAD, 15. rujna 2022. godine, stavio u mirovanje mandat člana Vijeća Gradske četvrti Novi Zagreb - istok.

B) Sukladno članku 14. Odluke o izborima članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/21 – pročišćeni tekst) kandidacijska lista MOŽEMO! – POLITIČKA PLATFORMA, ZAGREB JE NAŠ, NOVA LJEVICA – NL, ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH, ZA GRAD donijela je 19. rujna 2022. godine odluku da će umjesto Kristijana Cindrića, dužnost zamjenika člana Vijeća obnašati MARTINA HEGEDUŠIĆ, iz Zagreba, Stjepana Gradića 15.

C) Mandatno povjerenstvo utvrđuje da je ALENA ROSANDIĆ – VUJNOVIĆ, iz Zagreba, Hribarov prilaz 6, izabrana s kandidacijske liste MOŽEMO! – POLITIČKA PLATFORMA, ZAGREB JE NAŠ, NOVA LJEVICA – NL, ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH, ZA GRAD, 20. rujna 2022. godine podnijela izjavu o aktivaciji mandata članice Vijeća Mjesnog odbora Dugave, čime prestaje s obnašanjem dužnosti zamjenice članice Vijeća Gradske četvrti Novi Zagreb – istok Marsele Alić.

D) Kandidacijska lista MOŽEMO! – POLITIČKA PLATFORMA, ZAGREB JE NAŠ, NOVA LJEVICA – NL, ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH, ZA GRAD donijela je odluku da će umjesto Marsele Alić, koja je na konstituirajućoj sjednici Vijeća Gradske četvrti Novi Zagreb – istok stavila mandat u mirovanje zbog obnašanja nespojive dužnosti, dužnost zamjenika člana Vijeća obnašati GORAN ŠIKIĆ, iz Zagreba, Vučetićev prilaz 1.
II.

Mandatno povjerenstvo predlaže Vijeću Gradske četvrti Novi Zagreb – istok da donese Zaključak o prihvaćanju Izvješća da umjesto Kristijana Cindrića, koji je stavio u mirovanje mandat člana Vijeća Gradske četvrti Novi Zagreb - istok, zamjenica člana Vijeća bude

MARTINA HEGEDUŠIĆ
                        MOŽEMO! - POLITICKA PLATFORMA







ZAGREB JE NAŠ!

NOVA LJEVICA - NL

ZELENA ALTERNATIVA - ODRŽIVI RAZVOJ HRVATSKE - Zelena alternativa - ORaH

ZA GRAD


te da umjesto Marsele Alić, koja je na konstituirajućoj sjednici stavila mandat u mirovanje zbog obnašanja nespojive dužnosti, zamjenik članice Vijeća bude

GORAN ŠIKIĆ
                                   MOŽEMO! - POLITICKA PLATFORMA







ZAGREB JE NAŠ!

NOVA LJEVICA - NL

ZELENA ALTERNATIVA - ODRŽIVI RAZVOJ HRVATSKE - Zelena alternativa - ORaH

ZA GRAD

Ad 3. Zaključak o prihvaćanju izvješća Mandatnog povjerenstva, donosi se

Izvjestitelj:  Tonko Bogovac.

Nakon rasprave, članovi Vijeća su glasovali te jednoglasno (16 „za“) donijeli

Z A K LJ U Č A K

o izvješću Mandatnog povjerenstva o stavljanju u mirovanje 

mandata člana Vijeća Gradske četvrti Novi Zagreb – istok 

i početku obnašanja dužnosti zamjenika člana Vijeća
1. Prima se na znanje izvješće Mandatnog povjerenstva o stavljanju u mirovanje mandata člana Vijeća Gradske četvrti Novi Zagreb – istok i početku obnašanja dužnosti zamjenika člana Vijeća.

2. Dana 15. rujna 2022. prestaje mandat članu Vijeća Gradske četvrti Novi Zagreb – istok  KRISTIJANU CINDRIĆU. 
3. Dana 19. rujna 2022. MARTINA HEGEDUŠIĆ započinje s obnašanjem dužnosti zamjenice člana Vijeća.
4. Dana 21. rujna 2022. GORAN ŠIKIĆ započinje s obnašanjem dužnosti zamjenika članice Vijeća umjesto Alene Rosandić – Vujnović, koja je aktivirala mandat članice Vijeća Mjesnog odbora Dugave.
5. Ovaj će zaključak biti objavljen u Službenom glasniku Grada Zagreba.

Ad 4. Prisega
Izvjestitelj:  Tonko Bogovac.

Predsjednik Vijeća Tonko Bogovac otvorio je polaganje prisege sa nekoliko uvodnih riječi, te se pristupilo samom činu polaganja prisege. Gđa. Martina Hegedušić i gosp. Goran Šikić izgovorili su tekst prisege, potpisali sami dokument, te su tim činom započeli svoj mandat kao članovi vijeća Gradske četvrti. 
Nakon polaganja prisege konstatira se da Vijeće ima 18 prisutnih članova. 
Ad 5. Zaključak o raspuštanju radne grupe za pripremu Plana komunalnih aktivnosti, donosi se
Izvjestitelj:  Tonko Bogovac

Nakon rasprave, članovi Vijeća su glasovali te većinom glasova (17 „za“ i 1 „suzdržani“) donijeli
Z A K LJ U Č A K

o raspuštanju radne grupe za pripremu

Plana komunalnih aktivnosti.

1. Vijeće Gradske četvrti Novi Zagreb – istok raspušta radnu grupu za pripremu Plana komunalnih aktivnosti.

2. Radna grupa raspušta se iz razloga izmjene mandata vijećnika Gradske četvrti Novi Zagreb – istok, koji su ujedno bili i članovi radne grupe, te su se kao mogućnosti pojavile ili imenovanje novih članova ili raspuštanje radnog tijela.

3. U cilju ubrzavanja procesa donošenja Plana komunalnih aktivnosti i uključivanja čitavog Vijeća u raspravu oko Plana, predlaže se raspuštanje radne grupe,

Ad 6. Zaključak o izmjeni Plana komunalnih aktivnosti Gradske četvrti Novi Zagreb – istok u 2022., donosi se 
Izvjestitelj:  Tonko Bogovac

Član Vijeća Antonio Pavlečić postavlja pitanje da li je realno da će se sve aktivnosti koje su tu popravljane realizirati. 
Predsjednik Vijeća Tonko Bogovac informira da je Zrinjevac siguran da oni mogu do kraja godine izvesti sve što je ugovoreno. Dok Zagrebačke ceste tvrde da nisu u potpunosti sigurni za svoju realizaciju. Trenutno se radi na tome da se ugovore podizvođači za stavke koje oni ne mogu izvršiti kako bi se to riješilo sa podizvođačima, iz razloga jer nisu u mogućnosti u isto vrijeme raditi na više lokacija. 
Nakon rasprave, članovi Vijeća su glasovali te većinom glasova (17 „za“ i 1 „suzdržani“) donijeli
	ZAKLJUČAK
o izmjeni Plana komunalnih aktivnosti 
Gradske četvrti Novi Zagreb - istok u 2022.

	
	
	
	
	
	

	Članak 1.

	U Planu komunalnih aktivnosti Gradske četvrti Novi Zagreb - istok u 2022., u članku 3., u točki 1. JAVNOPROMETNE POVRŠINE I OBJEKTI, podtočka 1.1. NOVE AKCIJE U 2022. mijenja se i glasi:

	
	
	
	
	
	

	"1. JAVNOPROMETNE POVRŠINE I OBJEKTI

	1.1. NOVE AKCIJE U 2022.

	REDNI BROJ
	LOKACIJA - OBJEKT
	MJESNI ODBOR
	OPIS RADOVA / USLUGE / OPREME
	VRIJEDNOST 
U KUNAMA

	1.
	Ulica svetog Mateja 110 - 126
	Dugave
	uređivanje kolnika 
	347.000,00

	2.
	Ulica svetog Mateja 110 - 126
	Dugave
	uređivanje nogostupa
	215.000,00

	3.
	Ulica Jurja Denzlera, od raskrižja s Ulicom Josipa Seissela do Ulice Stjepana Planića
	Hrelić
	uređivanje kolnika
	212.000,00

	4.
	Ulica Stjepana Gradića kod kbr. 13 
	Sloboština
	uređivanje nogostupa
	14.000,00

	5.
	Ulica Mije Šiloboda Bolšića kbr. 17 - 25
	Sloboština
	uređivanje kolnika
	216.000,00

	6.
	Zahradnikova ulica, od kbr. 12 do kbr. 16
	Sloboština
	uređivanje nogostupa
	133.000,00

	7.
	Ulica Vilima Fellera
	Sloboština
	uređivanje kolnika na parkiralištu
	53.000,00

	8.
	Zemljakova ulica, od crkve do Ehrlichove ulice
	Sopot
	uređivanje kolnika i nogostupa
	143.000,00

	9.
	Ulica Brune Bušića kbr. 27 kod Vivasa
	Središće
	uređivanje nogostupa
	21.000,00

	10.
	Ulica Damira Tomljanovića Gavrana od hotela Zagreb do Vivas bara
	Središće
	uređivanje nogostupa
	184.000,00

	11.
	Ulica Božidara Magovca kbr. 48a - 62 
	Travno
	uređivanje kolnika i parkirališta
	902.000,00

	12.
	Ulica Božidara Magovca kbr. 48a - 62 
	Travno
	uređivanje nogostupa
	203.000,00

	13.
	Hrastin prilaz od Barčevog trga do Kombolove ulice
	Utrine
	uređivanje nogostupa
	177.000,00

	14.
	Šišićeva od Maretićeve prema jugu
	Utrine
	uređivanje nogostupa
	155.000,00

	17.
	Adamičeva od Balokovićeve do Baburičine 
	Zapruđe
	uređivanje nogostupa 
	299.000,00

	18.
	Trumbićeva od Balokovićeve do Vankinine
	Zapruđe
	uređivanje nogostupa 
	279.000,00

	19.
	Baburičina 1 - 9, ispred zgrade
	Zapruđe
	produženje nogostupa ispred zgrade
	30.000,00

	20.
	Ulica Brune Bušića 
	Središće
	asfaltiranje pristupa garažama
	16.000,00

	21.
	 
	 
	nadzor
	56.400,00

	
	
	
	UKUPNO
	3.655.400,00

	 
	 
	 
	 
	 
	                            "

	U točki 1. JAVNOPROMETNE POVRŠINE I OBJEKTI, podtočka 1.2. PRENESENE AKCIJE IZ 2021. mijenja se i glasi:

	 
	 
	 
	 
	 
	 

	"1.2. PRENESENE AKCIJE IZ 2021.

	REDNI BROJ
	LOKACIJA - OBJEKT
	MJESNI ODBOR
	OPIS RADOVA / USLUGE / OPREME
	VRIJEDNOST 
U KUNAMA

	1.
	 
	 
	nadzor
	27.900,00

	2.
	Abramovićeva 1 - 13
	Dugave
	uređivanje kolnika
	5.000,00

	
	
	
	UKUPNO
	32.900,00

	 
	 
	 
	 
	 
	                           "

	 
	 
	 
	 
	 
	 

	 
	 
	 
	 
	 
	 


	
	
	
	
	
	

	U točki 2. IGRALIŠTA I ZELENE POVRŠINE, podtočka 2.1. NOVE AKCIJE U 2022. mijenja se i glasi:

	
	
	
	
	
	

	"2. IGRALIŠTA I ZELENE POVRŠINE

	2.1. NOVE AKCIJE U 2022.

	REDNI BROJ
	LOKACIJA - OBJEKT
	MJESNI ODBOR
	OPIS RADOVA / USLUGE / OPREME
	VRIJEDNOST 
U KUNAMA

	1.
	MO Buzin, Park Pijovčina, preko puta Buzinske ceste 1
	Buzin
	izrada projektne dokumentacije za rekonstrukciju postojećeg dječjeg igrališta
	25.000,00

	2.
	MO Buzin, Park Pijovčina, između Buzinske ceste 31 i 32
	Buzin
	izrada projektne dokumentacije za rekonstrukciju postojećeg dječjeg igrališta
	25.000,00

	3.
	MO Buzin, Park Pijovčina, Buzinska cesta 17
	Dugave
	postavljanje garniture i roštilja
	34.600,00

	4.
	MO Buzin, NK Mladost - Buzin, Ulica Mladosti I. odvojak 3
	Buzin
	zamjena ograde oko nogometnog igrališta 
	180.600,00

	5.
	MO Buzin, NK Mladost - Buzin, Ulica Mladosti I. odvojak 3 
	Buzin
	uređivanje travnjaka na nogometnom igralištu
	94.400,00

	6.
	MO Buzin, Park Pijovčina, uz Buzinsku cestu i duž biciklističke staze
	Buzin
	postavljanje klupa 
	40.000,00

	7.
	Sportski tereni kraj OŠ Dugave i OŠ Frana Galovića
	Dugave
	zamjena košarkaške ploče
	4.600,00

	8.
	Sportski tereni kraj OŠ Dugave i OŠ Frana Galovića
	Dugave
	rekonstrukcija i modernizacija rukometnog igrališta
	920.000,00

	9.
	Sportski tereni kraj OŠ Dugave i OŠ Frana Galovića
	Dugave
	izrada projektne dokumentacije
	18.800,00

	10.
	Centralni park Dugave, pored parka za pse
	Dugave
	izvedba staze
	55.200,00

	11.
	K.č.br. 2381/1, k.o. Zaprudski Otok, zelena površina između ambulante i Sarajevske ulice
	Dugave
	izrada projektne dokumentacije
	18.800,00

	12.
	Centralna zelena površina
	Dugave
	postavljanje stolova za stolni tenis 
	37.600,00

	13.
	Nogometni teren u Ulici sv. Mateja, NK Zelengaj
	Dugave
	uređivanje terena
	84.300,00

	14.
	Područje MO Hrelić
	Hrelić
	postavljanje klupa
	12.400,00

	15.
	Brdarićeva ulica, uz park za pse
	Hrelić
	postavljanje stola za stolni tenis 
	18.800,00

	16.
	Ulica Kamenarka
	Jakuševec
	sadnja živice
	12.600,00

	17.
	Ulica Karla Metikoša
	Jakuševec
	izgradnja sportskog igrališta
	734.700,00

	18.
	Ulica Karla Metikoša - uz ljekarnu Ćurković
	Jakuševec
	sadnja grmlja
	2.400,00

	19.
	Ulica Karla Metikoša - Sajmišna cesta, do mosta
	Jakuševec
	izrada projektne dokumentacije za hortikulturno uređenje i postavljanje parkovne opreme
	12.500,00

	20.
	Spajanje Ulice sv. Roka i Sarajevske ceste
	Jakuševec
	izvedba staze
	201.100,00

	21.
	Sjeverna strana Bolšićeve, od autobusne
stanice prema Ulici SR Njemačke
	Sloboština
	postavljanje klupa 
	18.500,00

	22.
	Zelena površina - Ulica Stjepana Gradića 7
	Sloboština
	vađenje klupe 
	600,00

	23.
	K.č.br. 1425/1 i 1447/1 k.o. Zaprudski Otok
	Sloboština
	izrada projektne dokumentacije 
	25.000,00

	24.
	Nežićeva ulica,
k.č.br. 1568 k.o. Zaprudski Otok
	Sloboština
	izrada projektne dokumentacije 
	25.000,00

	25.
	OŠ Otok
	Sloboština
	postavljanje klamerica za bicikle
	4.900,00

	26.
	Trg u Sloboštini ispred Spara
	Sloboština
	postavljanje klamerica za bicikle
	2.500,00

	27.
	Pošta u Ulici Vladimira Varićaka
	Sloboština
	postavljanje klamerica za bicikle
	1.200,00

	28.
	Središnji park "Krug"
	Sopot
	uređivanje staze
	84.000,00

	29.
	Zemljakova ulica - uz sportsko-rekreacijski centar
	Sopot
	izvedba staze
	42.200,00

	30.
	Ulica Huga Ehrlicha - uz Graditeljsku tehničku školu
	Sopot
	uklanjanje živice
	17.400,00

	31.
	Ulica Viktora Kovačića     20 - 26
	Sopot
	izrada projektne dokumentacije za  rekonstrukciju postojećeg dječjeg igrališta
	12.500,00

	32.
	Ostrogovićeva ulica 1 - 7
	Sopot
	izrada projektne dokumentacije za  rekonstrukciju postojećeg dječjeg igrališta
	10.000,00

	33.
	Zemljakova ulica 1 - 9
	Sopot
	izrada projektne dokumentacije za  rekonstrukciju postojećeg dječjeg igrališta
	10.000,00

	34.
	Ulica Milovana Kovačevića 1 - 9
	Sopot
	izrada projektne dokumentacije za  rekonstrukciju postojećeg dječjeg igrališta
	10.000,00

	35.
	Park za pse
	Sopot
	izrada projektne dokumentacije za povezivanje svih ulaza u park sipinjenim stazama i izmještanje klupa i stolova duž staze te sadnja drveća
	20.000,00

	36.
	Ulica Viktora Kovačića – Turinina ulica – Pičmanova ulica
	Sopot
	izrada projektne dokumentacije za uređivanje staze
	12.500,00

	37.
	Staza pored Kauflanda
	Središće
	izvedba staze
	81.000,00

	38.
	Avenija Većeslava Holjevca prema Bundek centru
	Središće
	izvedba staze
	28.700,00

	39.
	Ulica Vojina Bakića
	Središće
	izvedba staze
	5.600,00

	40.
	Stonska ulica
	Središće
	sadnja živice u dječjem igralištu
	25.100,00

	41.
	Ulica Vojina Bakića, travnati dijelovi uz
šetnicu Ulice SR Njemačke, zapadna
strana livade kod križanja Ulice Julija Knifera i Ulice Ede Murtića, perivoj Središće
	Središće
	postavljanje garnitura
	78.800,00

	42.
	Sjeverno od MSU-a, uz nogostup na
istočnoj strani Avenije Većeslava Holjevca
	Središće
	izrada projektne dokumentacije 
	12.500,00

	43.
	Dječji park u Stonskoj ulici
	Središće
	postavljanje antitraumatske podloge oko sprava
	28.800,00

	44.
	Nogometno igralište u Središću
	Središće
	postavljanje dasaka na betonsko postolje
	26.000,00

	45.
	Ulica Božidara Magovca 111
	Travno
	postavljanje ljuljačke i ljuljačke za bebe
	53.100,00

	46.
	OŠ Gustava Krkleca
	Travno
	asfaltiranje i zamjena stolova za stolni tenis
	67.000,00

	47.
	OŠ Gustava Krkleca
	Travno
	postavljanje dasaka na betonsko postolje
	9.200,00

	48.
	Park Travno
	Travno
	zamjena opločenja i garnitura
	31.100,00

	49.
	Plato Mamutice
	Travno
	postavljanje klupa i betonskih vaza sa sadnjom
	18.200,00

	50.
	
K.č.br. 2311/2, 2395 dio i 2354/1,
sve k.o. Zaprudski Otok
	Travno
	izrada projektne dokumentacije za izgradnju parka za pse
	25.000,00

	51.
	
Južno od igrališta OŠ Gustava Krkleca,
Ulica B. Magovca 103
	Travno
	izrada projektne dokumentacije za sadnju živice
	12.500,00

	52.
	
Šetnica sjeverno od OŠ Gustava Krkleca,
i parka iza ulaza Ulice Božidara Magovca 70
	Travno
	izrada projektne dokumentacije za sadnju drveća
	12.500,00

	53.
	Kod DV "Travno", sjeverno od Ulice Božidara Magovca 105
	Travno
	uređivanje dijela ulegnute staze 
	60.100,00

	54.
	Balotin prilaz 3
	Utrine
	izrada projektne dokumentacije za sanaciju kružne staze oko parka
	12.500,00

	55.
	Park između Fancevljevog i Skokovog prilaza
	Utrine
	zamjena 2 sprave i postavljanje 1 nove
	166.500,00

	56.
	Marjanovićev prilaz 2
	Utrine
	zamjena sprava
	65.400,00

	57.
	Karamanov prilaz 2
	Utrine
	zamjena sprave
	40.500,00

	58.
	Sportsko igralište između I. gimnazije i Ugostiteljske škole
	Utrine
	postavljanje stolova za stolni tenis
	43.900,00

	59.
	Bazen Utrine
	Utrine
	postavljanje klamerica za bicikle
	7.600,00

	60.
	Lojenov prilaz 2
	Zapruđe
	izrada projektne dokumentacije za uređenje dječjeg igrališta
	10.000,00

	61.
	Lojenov prilaz 4
	Zapruđe
	izrada projektne dokumentacije za uređenje dječjeg igrališta
	10.000,00

	62.
	Lojenov prilaz 8 - 10
	Zapruđe
	izrada projektne dokumentacije za uređenje dječjeg igrališta
	10.000,00

	63.
	DV "Zapruđe" - Baburičina 11
	Zapruđe
	postavljanje sprave i drvenih cvjetnjaka
	97.800,00

	64.
	Vučetićev prilaz, Trumbićeva ulica, Adamićeva ulica, Lojenov prilaz
	Zapruđe
	postavljanje garnitura 
	73.200,00

	65.
	Sjeverno od Meštrovićevog trga - uz postojeće stolove za stolni tenis
	Zapruđe
	postavljanje stolova za stolni tenis 
	37.600,00

	66.
	Meštrovićev trg - ispred pošte
	Zapruđe
	postavljanje klamerica za bicikle
	1.200,00

	67.
	Meštrovićev trg - ispred Knjižnice Vjekoslava Majera
	Zapruđe
	postavljanje klamerica za bicikle
	6.100,00

	68.
	OŠ Zapruđe
	Zapruđe
	postavljanje klamerica za bicikle
	2.400,00

	69.
	Balokovićeva 75
	Zapruđe
	uređenje dječjeg igrališta po postojećoj projektnoj dokumentaciji
	362.100,00

	70.
	Ulica Janka Holjca - Ulica Aleksandra Brdarića, dječje igralište
	Hrelić
	postavljanje dodatnog tobogana
	115.000,00

	71.
	Ulica Viktora Kovačića – Turinina ulica – Pičmanova ulica
	Sopot
	sanacija pješačkih staza
	703.000,00

	72.
	Sportsko igralište između I. gimnazije i Ugostiteljske škole
	Utrine
	zamjena obruča na košu
	1.200,00

	73.
	Plato u Ulici sv. Mateja 69
	Dugave
	uređivanje žardinjera
	3.000,00

	74.
	 
	 
	nadzor
	61.200,00

	
	
	
	UKUPNO
	5.235.100,00

	Točka 5. NERASPOREĐENA INTERVENTNA SREDSTVA mijenja se i glasi:
	

	
	
	
	
	
	

	"5. NERASPOREĐENA INTERVENTNA SREDSTVA
	

	OPIS NAMJENE SREDSTAVA
	VRIJEDNOST 
U KUNAMA

	neplanirani interventni radovi u vezi s nepredviđenim i slučajnim događajima, postupanjem po nalozima komunalnog redarstva, građevinske inspekcije, inspekcije zaštite okoliša te intervencije po primjedbama i prijedlozima građana
	1.700,00

	
	
	
	
	
	

	
	
	
	
	
	

	REKAPITULACIJA se mijenja i glasi:

	"REKAPITULACIJA

	TOČKA
	VRSTA AKCIJA
	VRIJEDNOST 
U KUNAMA

	1.
	JAVNOPROMETNE POVRŠINE I OBJEKTI
	3.688.300,00

	2.
	IGRALIŠTA I ZELENE POVRŠINE
	5.347.400,00

	3.
	PROSTORI MJESNE SAMOUPRAVE
	588.700,00

	4.
	DRUGI JAVNI OBJEKTI I POVRŠINE
	121.800,00

	5.
	NERASPOREĐENA INTERVENTNA SREDSTVA
	1.700,00

	
	
	
	SVEUKUPNO
	9.747.900,00

	
	
	
	
	
	"

	
	
	
	
	
	

	Članak 2.

	       Ovaj će plan biti objavljen u Službenom glasniku Grada Zagreba.


Ad 7.  Zaključak o prijedlogu strože kontrole i proširenju žutih traka na području Gradske četvrti Novi Zagreb – istok, donosi se
Izvjestitelj:  Tonko Bogovac
U raspravi sudjeluju: Tonko Bogovac, Vanja Mojžeš i  Antonio Pavlečić.

Nakon rasprave, članovi Vijeća su glasovali te većinom glasova (16 „za“ i 2 „suzdržana“) donijeli
Z A K L J U Č A K

 o prijedlogu strože kontrole i proširenju žutih traka 

na području Gradske četvrti Novi Zagreb – istok

1. Vijeće Gradske četvrti Novi Zagreb – istok uvažava značaj žutih traka za javni prijevoz Grada Zagreba. Iz tog razloga Vijeće zaključuje sljedeće:
1. od MUP-a i prometne policije nadležne za područje Grada Zagreba traži strožu kontrolu zloupotrebe postojećih žutih traka na području Grada Zagreba, posebno na području Avenije Većeslava Holjevca

2. od ZET-a traži sljedeće informacije:

a. zašto i s kojom argumentacijom je ukinuta žuta traka na Mostu slobode

b. koliko vozila javnog prijevoza u vršnom opterećenju prolazi preko Mosta slobode i koji je približan broj putnika u prijevozu u tom trenutku

c. kakav bi bio očekivani učinak žute trake bez prekida od glavnog kolodvora do Avenue Malla i dalje

3. od ZET-a, MUP-a, prometne policije Grada Zagreba i Gradskog ured za obnovu, izgradnju, prostorno uređenje, graditeljstvo, komunalne poslove i promet zajednički sastanak na kojem će se koordinirati zajedničko djelovanje oko:

a. kontrole zloupotrebe žutih traka namijenjenih javnom prijevozu

b. plana spajanja postojećih žutih traka u neprekidne cjeline

c. plana proširenja žutih traka na području Grada Zagreba

 2.      Ovaj zaključak bit će dostavljen Gradskom uredu za obnovu, izgradnju, prostorno
          uređenje, graditeljstvo, komunalne poslove i promet, MUP-u, Prometnoj policiji Grada

         Zagreba i Zagrebačkom električnom tramvaju.

O b r a z l o ž e n j e
Na području Grada Zagreb u porastu je broj osobnih automobila. Osobni automobili kao oblik prijevoza zagađuje okoliš, uzrokuju zagađenje bukom, dovodi do učestalih prometnih nesreća u kojoj stradavaju pretežito ostali sudionici u prometu, te stvara gužvu u prometu jer većina osobnih automobila prevozi samo jednu osobu, a 50% gradskih vožnji prelazi udaljenost manju od 5 kilometara, time otežavajući promet za vozila hitne pomoći i stanovništvo koje isključivo ovisi o osobnom automobilu. 

Istovremeno 20% kućanstava na području Grada Zagreba ne posjeduje osobni automobil i ovisi o javnom prijevozu, dok 28% kućanstva posjeduje 2 ili više osobna vozila, potkrepljujući prethodni navod da samo mali dio populacije Grada Zagreba najviše doprinosi stvaranju gužve na prometnicama.

Naglasak u daljnjem razvoju prometne infrastrukture treba biti na javnom i biciklističkom prijevozu, jer javni i biciklistički prijevoz pogoduje svima i posebno najugroženijim društvenim skupinama u Gradu, a istovremeno rješava problem gužve i zagađenja koji pogađaju sve građane. Jedan od pristupa razvoja infrastrukture javnog prijevoza je korištenje žutih traka za prioritizaciju javnog prijevoza čime se poboljšava pouzdanost javnog prijevoza što je od koristi svim građanima. 

Iz tih razloga predlažu se mjere strože kontrole postojećih žutih traka na području Grada Zagreba s naglaskom na Most slobode preko kojeg prelazi vjerojatno najveći broj autobusnih linija, ali i predlaže se daljnje plansko širenje žutih traka na području Grada Zagreba. Za potkrepu tih zahtjeva iz Master plana prometnog sustava Grada Zagreba Zagrebačke županije i Krapinsko-goranske županije izdvajamo i sljedeće:

Pod hipotezama koje su potvrđene navedeno je:

Prometnim modelom izrađenim u sklopu I. faze Master plana identificirana su sadašnja i postojeća uska grla u prometnom sustavu. Općenito, fizički je teško i skupo povećati prometnu infrastrukturu u starim, gusto izgrađenim urbanim četvrtima te je potrebno uvoditi druga rješenja za otklanjanje prometnih problema poput pametnih sustava regulacije prometa, ograničenja parkiranja, regulacije brzine kretanja, uvođenja dinamičkih žutih traka i povećanje kontrole postojećih žutih traka te uspostavom multimodalnih rješenja.

Pod listama mjera javnog prijevoza (6.3.1.) pod upravljačke mjere (6.3.1.2.) navedena je mjera pod naslovom Davanje prioriteta vozilima javnog gradskog prijevoza u okviru postojećih prostornih mogućnosti:

S ciljem povećanja propusne moći i sigurnosti potrebno je regulirati nepoštivanje pravila vožnje po žutim trakama namijenjenim za vozila javnog gradskog prijevoza kroz pojačanu kontrolu i sankcioniranje nepoštivanja pravila, uvođenje automatske detekcije i sankcioniranja i sl.

Davanjem prioriteta vozilima javnog prijevoza psihološki se stvara dojam o značenju i važnosti javnog prijevoza u prometu. Na taj način javni prijevoz je konkurentniji prometu osobnih vozila i puno učinkovitiji za krajnje korisnike.

U postojećem stanju nedavanje prednosti vozilima javnog gradskog prijevoza se nedovoljno sankcionira te ne postoji svjesnost o ulozi i važnosti javnog prijevoza u cjelokupnom prometnom sustavu.

Također izdvajamo pod infrastrukturnim mjerama (6.3.1.3.) mjeru unapređenja prometno-građevinskih elemenata dionica na kojima prometuju vozila javnog prijevoza:

S ciljem povećanja propusne moći i sigurnosti potrebno je regulirati vožnju po žutim trakama namijenjenim vozilima javnog gradskog prijevoza (pojačana kontrola i sankcioniranje nepoštivanja pravila, uvođenje automatske detekcije i sankcioniranja i sl.).

U zonama gdje postoje veliki zahtjevi za autobusnim prijevozom (op.a. Most slobode se sigurno može okarakterizirati kao zona velikog zahtjeva za autobusni prijevoz, a vjerujemo da će podatci koje ustupi ZET to i pokazati) predlaže se uspostava dinamičke regulacije prometa za vozila javnog prijevoza uspostavom mjera za prenamjenu traka za osobna vozila u trake za javni prijevoz te dinamičko usmjeravanje na razini dana, a ovisno o kretanjima prijevozne potražnje.

Svakako prvi korak u poboljšanju javnog prijevoza na području Grada Zagreba i gradske četvrti je stroža kontrola žutih traka, a kad se postojeće žute trake stave u funkciju i u potpunosti iskoristi njihov potencijal, tražimo od ZET-a, MUP-a i Grada Zagreba da planiraju i daljnje proširenje žutih traka, uključujući i na Mostu slobode gdje očekujemo da je ukidanje žute trake koje je provedeno ranih 2000. godina učinjeno bez obrazloženja i po štetu svih građana Grada Zagreba.

Ad 8.  Zaključak o korištenju prostora mjesnih odbora Dugave i Hrelić, donosi se
Izvjestitelj:  Tonko Bogovac

Član Vijeća Vjeran Šarić postavlja upit da li prostore što koriste mjesni odbori uključuje i prostor od Gradske četvrti. 
Predsjednik Vijeća Tonko Bogovac odgovara da ovaj prostor od gradske četvrti zajedno s uredima ne obuhvaća prostor koji je dodijeljen Mjesnom odboru Dugave i Hrelić. 
Članica Vijeća Svjetlana Lugar smatra da su Mjesni odbor Dugave i Hrelić ravnopravni te da predsjednici imaju pravo biti odvojeni iz razloga što prostora ima. 
Član Vijeća Antonio Pavlečić informira da ima zapisnik ispred sebe gdje je zatraženo iz VMO Dugave da su spremni čekati pravni naputak Gradskog ureda za mjesnu samoupravu koji je dobio novog pročelnika i novi pravilnik o korištenju prostora koji se sprema od 01.01.2023.
Predsjednik Vijeća Tonko Bogovac informira da se očekuje novi zaključak o korištenju prostora mjesne samouprave do kraja godine ili početkom sljedeće. 

Članica Vijeća Olgica Gavrilović napominje kako ima informacije koje je dobila telefonskim pozivom i tvrdi da je devet vijećnika mjesnog odbora Dugave protiv toga da mjesni odbor Hrelić određuje tko će kada koristiti prostor. Prema informacijama koje ima, vijećnici Dugava se ne slažu sa prijedlogom Hrelića. 

Predsjednik Vijeća Tonko Bogovac obrazlaže, koliko je razumio, što je vijećnicima mjesnog odbora Hrelić sporno je to da mjesni odbor Hrelić kad im se dodjeli dvorana od 25m2 može zaključkom tu dvorana dodjeljivati na povremeno korištenje. Ono što bi vijećnici mjesnog odbora Dugave htjeli je da su oni ti koji dodjeljuju tu dvoranu na povremeno korištenje, a da mjesni odbor u tom smislu bude tamo gost, da ne mogu tu dvoranu dodjeljivati i upravljati s njom kao svojom dvoranom, već isključivo uz dopuštenje mjesnog odbora Dugave. Obzirom da imamo dvije dvorane koje su proporcionalne veličini mjesnog odbora ne vidim razloga zašto svaki mjesni odbor ne bi imao svoju dvoranu i bio u njoj autonoman, nego moramo u tom smislu podrediti korisnike mjesnom odboru Dugave.  
Članica Vijeća Olgica Gavrilović smatra da bi na sljedeću sjednicu trebali doći predsjednici mjesnog odbora Dugave i Hrelić i vijećnicima reći što oni zapravo žele. 

 Član Vijeća Antonio Pavlečić prihvaća navedeni prije prijedlog i ističe dok ne sjedne jedan i drugi predsjednik ili dok se ne postigne nekakav konsenzus, osobno ne bi donosio nikakve zaključke iz razloga ako je devet ljudi protiv nečega znači da nešto ne valja. 
Član Vijeća Vjeran Šarić smatra da je ova odluka na Gradskoj četvrti, a onda na kraju na Gradskom uredu za mjesnu samoupravu. Smatra da se ovdje odluka treba donijeti.
Član Vijeća Andrej Vidatić smatra da se jednom i drugom mjesnom odboru prostor oduzme i da na korištenje građanskim udrugama bilo kakvim, smatra da bi to bilo puno bolje. 
Članica Vijeća Sandra Kapetanović Bitići smatra kako je to prije sve bolje funkcioniralo, isto su koristila dva mjesna odbora i nije bilo nikakvih problema. Sad kad svi imaju svoj dio sad je nastao problem. Smatra da se uvede naplata po satu korištenja da ne bi bilo problema, ne bi se bunilo tko će kad koristit. Problem je u tome što su prostori besplatni, otvorite udrugu i možete raditi što želite, imate grijanje, vodu, struju i zato je takav problem. 
Član Vijeća Matej Mišić apelira da se držimo točke dnevnog reda, a to je pitanje Dugava i Hrelića i zaključak koji ćemo donijeti ili nećemo donijeti. Moli da ova rasprava ide prema kraju i da se svatko od vijećnika izjasni. 
Članica Vijeća Svjetlana Lugar podržava predsjednika, idemo na glasanje i dajmo priliku jedni drugima da rade u svom prostoru.
//Član Vijeća Matej Mišić izašao u 19.46//
Nakon rasprave, članovi Vijeća su glasovali te većinom glasova (16 „za“ i 1 „suzdržan“) donijeli
Z A K LJ U Č A K

o korištenju prostora mjesnih odbora Dugave i Hrelić

na adresi Ulica svetog Mateja 93

1. Vijeće gradske četvrti Novi Zagreb - istok odlučuje da se prostori na adresi Sv Mateja 93 koriste na sljedeći način:
Malu dvoranu (25 m2) zajedno s kancelarijom (10 m2) koja je spojena s malom dvoranom i odvojenom kancelarijom (12 m2) koristit će MO Hrelić.
2. Veliku dvoranu (47,30 m2) zajedno s odvojenom kancelarijom (8 m2) koristit će MO Dugave.
3. Hodnik površine 31m2 i toaletne prostorije površine 12 m2 zajednički koriste oba mjesna odbora, dakle svakom će se evidentirati pola ukupne kvadrature, pa su korisne površine pojedinog mjesnog odbora:

MO Dugave – 76,80 m2

MO Hrelić – 68,50 m2.

4. Vijeće Gradske četvrti Novi Zagreb - istok traži da se u Zaključku o prostorima mjesne samouprave (Službeni glasnik Grada Zagreba 8/17, 1/18, 3/19, 13/19, 14/19, 18/19, 22/19, 11/20 i 28/21) evidentiraju ove promjene, kao i na web stranicama Grada Zagreba i ostalim materijalima.
5. Ovaj zaključak bit će upućen Gradskom uredu za mjesnu samoupravu, civilnu zaštitu i sigurnost.

O b r a z l o ž e n j e
Nakon što je Udruga osoba oboljelih od ALS-a i drugih rijetkih bolesti “Neuron” prestala koristiti prostor u vlasništvu Grada Zagreba u sklopu objekta na adresi Sv Mateja 93, šifra prostora 11549667, veličine 47,30 m2, prostor  je predan na korištenje za potrebe rada mjesne samouprave (Zapisnik Gradskog ureda za upravljanje imovinom Grada od 02. prosinca 2021). 
Vijeće Gradske četvrti Novi Zagreb - istok je kroz sredstva Plana komunalnih aktivnosti u 2022. financiralo uređenje tog prostora, te je on sada stavljen u funkciju kao dodatna dvorana za potrebe mjesnih odbora i mjesne samouprave.

Zaključkom se želi jasno urediti korištenje tih prostora.
Ad 9. Objedinjeni zaključci VMO prema gradskim uredima, donose se

Izvjestitelj:  Tonko Bogovac

Nakon rasprave, članovi Vijeća su glasovali te jednoglasno  (17 „za“) donijeli
Ad 9.1. Zaključak o objedinjenim zaključcima vijeća mjesnih odbora prema   

       Zagrebačkom holdingu d.o.o. Podružnica Zrinjevac

Z A K L J U Č A K 

o objedinjenim zaključcima vijeća mjesnih odbora prema Zagrebačkom holdingu d.o.o.

Podružnica Zrinjevac

1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo:

VMO ZAPRUĐE
1. Zaključak o slanju dopisa Zagrebačkom holdingu d.o.o., Podružnica Zrinjevac za popravkom trim staze na Bundeku
	


2.  Ovaj će zaključak biti upućen Zagrebačkom holdingu d.o.o. - Podružnici Zrinjevac.

Ad 9.2. Zaključak o objedinjenim zaključcima vijeća mjesnih odbora prema Gradskom  
       uredu za obnovu, izgradnju, prostorno uređenje, graditeljstvo, komunalne poslove i 
       promet

Z A K L J U Č A K 

o objedinjenim zaključcima vijeća mjesnih odbora prema Gradskom uredu za obnovu, izgradnju, prostorno uređenje, graditeljstvo, komunalne poslove i promet

1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo, uz sljedeće napomene:
VMO JAKUŠEVEC


1. Zaključak o prijedlogu rješenja za smirivanje prometa na Sajmišnoj cesti istočno od     Mosta mladosti


2. Zaključak o rješenju za zaštitu pješaka (učenika) u Ulici Klarla Metikoša i na Sajmišnoj cesti na putu do škole u Zapruđe


3. Zaključak o potrebi mjerenja buke i temeljem toga postavljanje bukobrana uz zgradu u Ulici Karla Metikoša 2-2c
VMO SOPOT 

1. Zaključak o izradi projektne dokumentacije za rekonstrukciju Turinine ulice

VMO SREDIŠĆE 
1. Zaključak o obnovi horizontalne signalizacije parkirališnih mjesta

2. Zaključak o uređenju rotora na križanju Brune Bušića i D.T. Gavrana

3. Zaključak o obnovi nadstrešnica na autobusnim stajalištima

4. Zaključak o provjeri stanja suhih stabala 

VMO TRAVNO

1. Zaključak o prijedlogu postavljanja prometnog zrcala kod BM 50 i 149

2. Zaključak o prijedlogu uspostave novih parkirališnih mjesta sjeverno od Kopernikove 7
VMO VELIKO POLJE

1. Zaključak o očitovanju po pitanju realizacije ugovora za gradnju autobusnog stajališta

VMO ZAPRUĐE
1. Zaključak o parkiranju na D.T. Gavrana na prostoru ZET autobusne stanice

2.  Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet.
Ad 9.3 Zaključak o objedinjenim zaključcima vijeća mjesnih odbora prema  

       Zagrebačkom holdingu d.o.o. Podružnica Čistoća

Z A K L J U Č A K 

o objedinjenim zaključcima vijeća mjesnih odbora prema Zagrebačkom holdingu d.o.o.

Podružnica Čistoća

1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo:
VMO TRAVNO

1. Zaključak o postavljanju dodatnih košarica za smeće u parku Travno

VMO UTRINE
1.Zaključak  o postavljanju košarica za smeće na lokaciji u Šišićevoj ulici 12-24

	


      2.  Ovaj će zaključak biti upućen Zagrebačkom holdingu d.o.o. - Podružnica Čistoća
Ad 10. Zaključak o davanju mišljenja na Prijedlog odluke o izmjenama i dopunama Odluke o donošenju Urbanističkog plana uređenja Odra II, donosi se
Izvjestitelj:  Tonko Bogovac

//Član Vijeća Matej Mišić došao u 19.49//
Nakon rasprave, članovi Vijeća su glasovali te većinom glasova (17 „za“ i 1 „suzdržan“) donijeli
Z A K L J U Č A K

 o davanju mišljenja na Nacrt prijedloga Odluke o izmjenama i dopuni 
Odluke o donošenju Urbanističkog plana uređenja Odra II
1. Vijeće Gradske četvrti Novi Zagreb – istok daje negativno mišljenje na Nacrt prijedloga Odluke o izmjenama i dopuni Odluke o donošenju Urbanističkog plana uređenja Odra II.
2. Ovaj će zaključak biti upućen Gradskom uredu za gospodarstvo, ekološku održivost i strategijsko planiranje – Sektoru za prostorno i urbanističko planiranje.
Ad 10. Pitanja, prijedlozi i obavijesti
Predsjednik Vijeća Tonko Bogovac informira vijećnike da će se održati nova tribina o novom sustavu prikupljanja miješanog komunalnog otpada 3. listopada u 18h u prostorijama Kulturnog centra Travno. Model do sada je bio da iz radne skupine gradonačelnika budu sudionici na tribini. Potrudit ćemo se da dobijemo još plakata i stavimo na oglasne ploče, također misli da je objavljeno sve na službenim stranicama Grada Zagreba. 
Dobiven je zahtjev od Gradskog ureda za prostorno uređenje da se trebaju dati prijedlozi za Plan građenja komunalne infrastrukture za 2023.. Naveden je rok do 07. listopada što smatra da je kratko. Predloženo je da kao vijeće skupimo sve prijedloge naših vijećnika, a koji bi se uputili njima u obliku „nacrta“ te gdje bi nakon toga dobili povratne informacije da li su ti projekti izvedivi i koliki bi bili okvirni troškovi. Ideja je da im se dostave prijedlozi u tom roku, pa onda na zajedničkom sastanku odlučimo što je od toga moguće, a što ne kroz povratne informacije koje dobijemo od njih.
Članica Vijeća Jadranka Šlipogor informira kako je prošli tjedan održana sjednica Savjeta za zdravlje gdje je bilo izneseno otkrivanje bolesti u Gradu Zagrebu za razdoblje 2023. – 2025. godine, te taj prijedlog ide na javnu raspravu.
Član Vijeća Antonio Pavlečić postavlja pitanje za Vijeće Mjesnog odbora Sopot da se nađe nekakvo rješenje za veću prostoriju za svoj rad u dječjem vrtiću ili u školi. 
Predsjednik Vijeća Tonko Bogovac odgovara da bi prijedlog uputio Mjesnom odboru Sopot, s obzirom da su vijećnici u istoj prostoriji od ranije  i to nekoliko mandata. Vjerujem da su ispitali mogućnost prelaska negdje drugdje, ako imaju nekakav prijedlog možemo to istražiti. 
Članica Vijeća Iskra Mandarić informira da što se tiče Mjesnog odbora Sopot načelno je u planu jedan prostor pri izgradnji zgrade Hrvatske koji bi bio dodijeljen samom naselju na korištenje građanima. 
Dovršeno u 19:55 sati.

Zapisnik izradio: Matej Šipura.
KLASA: 026-02/22-001/255
URBROJ: 251-06-11-9/001-22-2
Zagreb, 26. rujna 2022.
Predsjednik

Vijeća Gradske četvrti

Novi Zagreb - istok   

         Tonko Bogovac

